stanford-oval/wikipedia huggingface dataset:
Xonotic
Yleistä

Pelin perusideana on suorittaa senhetkisen pelimuodon (16 erilaista) määrittelemää tehtävä siten, että oma joukkue tai pelaaja itse voittaa. Tehtävät suoritetaan pitkälti siten, että ammutaan vastapuolen pelaajia kentältä kerätyillä futuristisilla aseilla (18 erilaista) ja sitä kautta pyritään saavuttamaan voitto määritellyssä pelimuodossa, esimerkiksi vastustajajoukkueen lipun ryöstö (Capture the Flag - Lipunryöstö). Mekaanisesti peli on nopeatempoinen, sillä pelaajat voivat liikkua nopeasti, hyppiä korkeita hyppyjä, ja aseet ovat nopeita ja tehokkaita. Muista saman genren peleistä poiketen Xonoticissa on keskitytty voimakkaammin liikkumiseen ja aseiden käyttämisen taitoon. Pelifysiikat ovat luotu siten, että niiden täydellinen omaksuminen ja mahdollisimman sulava ja nopea liikkuminen vaatiivat taitoa, ja aseissa on monia pieniä taktisia elementtejä, joita osaava pelaaja voi käyttää hyödyksi. Peli on tarkoitettu ensisijaisesti moninpeliksi internetin välityksellä, mutta yksinpeli on mahdollista tietokoneohjattuja vastustajia vastaan.
Grafiikan osalta peli sijoittuu avaruusaiheiseen teemaan. Kentät sijoittuvat eri planeetoille, ja hahmot ovat tyypillisiä scifi-aihepiirissä. Suunnittelussa on saatu paljon vaikutteita esimerkiksi Halo-pelisarjasta ja muista vastaavista aiheista, johon kuuluvat alienit sekä edistynyt teknologia. Hienostuneen teknologian rinnalle on mukaan otettu myös tiettyä brutaalisuutta, joka sopii pelin nopeatempoiseen tyyliin – esimerkiksi pelaajan kuollessa hahmo saattaa räjähtää kappaleiksi. Graafiselta tasolta peli edustaa kehittyneintä yhteisön voimin rakennettua peliä, ja kehittäjät luokittelevat graafiikan tason olevan noin vuoden 2007 kaupallisten pelien tasolla.
Peli on ilmainen ja saatavilla Microsoft Windowsille, Linuxille ja OS X:lle digitaalisena latauksena. Peli on saatavilla myös suomeksi.
Historiaa

Xonotic syntyi maaliskuussa 2010 Nexuizin yhteisön vastalauseena siihen, että Nexuizin alkuperäiset kehittäjät myivät Nexuizin nimen Illfonic-pelitalolle, joka kehittää samannimistä kaupallista peliä konsoleille ja tietokoneelle. Yhteisö uskoi, että heidän oma työpanoksena on tuhottu, ja siksi uuden pelin kehittäminen aloitettiin puhtaalta pöydältä. Xonotic pyrkii pitämään kehittämisen täysin yhteisön hallinnassa.
Pelin ensimmäinen julkinen versio 0.1 julkaistiin 23. joulukuuta 2010, eli runsaat yhdeksän kuukautta projektin julkaisemisen jälkeen. Kyseessä oli kuitenkin preview-versio, jonka tarkoituksena oli lähinnä näyttää, mihin suuntaan peli on kehittynyt, eli kyseessä ei ollut valmis peli. Huhtikuussa 2011 puolestaan julkaistiin "Balance Test Release", jonka tarkoituksena oli testata yhteisön voimin erilaisia pelikonfiguraatioita ja asetuksia. Julkaisu ei tosin ollut julkinen, vaan jäi yhteisön keskuuteen.. Suuri merkkipaalu saavutettiin 8. syyskuuta 2011, kun pelistä julkaistiin versio 0.5. Se oli jo täysin pelattava ja vakaa versio pelistä, mutta ei kuitenkaan sisältänyt vielä kaikkia haluttuja ominaisuuksia mitä 1.0:aan on odotettavissa. Puolen vuoden odottelun jälkeen 8. maaliskuuta 2012 julkaistiin versio 0.6, jonka suurimpina uusina ominaisuuksina oli yhtenäinen pelaajien tilastoseuranta sekä pelisijoitus XonStats sekä kehittyneempi grafiikkapiirto.
Aiheesta muualla

Xonotic Virallinen sivusto
XonStats XonStats-pelaajatilastot
Xochitl Gomez

| Xochitl Gomez |
| --- | --- |

Henkilötiedot
Syntynyt: 29. huhtikuuta 2006 (ikä 18)
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
TMDb
Xochitl Gomez (s. 29. huhtikuuta 2006, Los Angeles, Kalifornia) on yhdysvaltalainen näyttelijä, joka tunnetaan roolistaan Dawn Schaeferina Netflix-sarjassa The Baby-Sitters Club. Tämän lisäksi Gomez näyttelee America Chavezia Marvel Studiosin elokuvassa Doctor Strange in the Multiverse of Madness (2022).
Lapsuus

Gomez syntyi 29. huhtikuuta 2006 Los Angelesissa, Kaliforniassa. Hänen äitinsä on elokuvien lavastussuunnittelija ja isänsä rakennusmies. Gomez on meksikolaista syntyperää, sillä hänen isänsä on kotoisin Meksikosta. Hän kasvoi Hollywoodissa, Los Angelesissa, ja muutti Echo Parkiin viisivuotiaana. Hän sai "paljon meksikolaisia vaikutteita", sillä hänen ystävänsä ja lapsenvahtinsa olivat meksikolaisia, ja hänen vanhempansa puhuivat kotona espanjaa. Gomez totesi kokevansa, että hän on "elänyt molemmissa maailmoissa, ja se on muokannut hänen persoonaansa". Hän on käynyt koko elämänsä ajan julkista koulua.
Gomez aloitti ensimmäisen musiikkiteatteriluokkansa viisivuotiaana ja aloitti näyttelemisen paikallisessa Pieni merenneito -tuotannossa. Gomez jatkoi musiikkiteatterin parissa 12-vuotiaaksi asti esiintyen 22 täyspitkässä musikaalissa. Hän näytteli myös opiskelijaelokuvissa. Gomez on maininnut musiikkiteatterin syyksi intohimolleen näyttelemistä kohtaan. Jennifer Lawrencen esitys Katniss Everdeeninä Nälkäpeli-elokuvasarjassa inspiroi häntä pyrkimään ammattinäyttelijän uralle. Gomez osallistui koe-esiintymisiin ympäri Los Angelesia joka päivä koulun jälkeen useiden tuntien ajan. Toisinaan hän osallistui neljään tai viiteen päivittäin, mikä oli hänen mielestään "hullu" kokemus. Gomez sai ensimmäiset roolinsa mainoksissa kymmenvuotiaana. Hänen oli vaikea varata rooleja, koska "pitäisi olla näyttelijän nuorempi versio tai kuuluisan näyttelijän lapsi", mutta hän ei muistuttanut yhtään näyttelijää. Gomez kuitenkin koki, että hänen esityksensä opiskelijaelokuvissa auttoivat ihmisiä huomaamaan hänen lahjakkuutensa. 11-vuotiaana hän alkoi opiskella kamppailulajeja, muun muassa wushua, pönkittääkseen näyttelijäntyönsä ansioluetteloaan.
Ura

Gomez debytoi valkokankaalla vuonna 2018 Disney Channelin komediasarjassa Raven's Home. Hän näytteli myös elokuvassa Shadow Wolves (2019), josta hän voitti Young Artist Awardin Supporting Teen Artist -palkinnon. Maaliskuussa 2020 Gomez liittyi Ann M. Martinin samannimiseen romaanisarjaan sovitetun The Baby-Sitters Clubin näyttelijäkaartiin Dawn Schaferina. 3. heinäkuuta 2020 Netflixissä julkaistu sarja keräsi kriitikoiden suosiota. Entertainment Weekly totesi: "Gomez toimittaa Dawnin sosiaalista oikeudenmukaisuutta käsittelevän dialogin sydämellisellä rehellisyydellä." Maaliskuussa 2021 Netflix valitsi sarjan toista kautta varten hänen hahmolleen uuden näyttelijän, koska Gomez oli samanaikaisesti mukana Doctor Strange in the Multiverse of Madnessin (2022) kuvauksissa.
Gomez näytteli Doctor Strange in the Multiverse of Madnessissa America Chavezia. Hän kävi 13-vuotiaana ensimmäistä kertaa koe-esiintymässä elokuvan 18-vuotiaan America Chavezin rooliin helmikuussa 2020. Hahmo kirjoitettiin myöhemmin uudelleen nuoremmaksi teini-ikäiseksi. Gomez harrasti kamppailulajeja, potkunyrkkeilyä ja stunttikoulutusta "joka toinen päivä tuntikausia", toivoen "räjäyttävänsä (castingjohtajien) tajunnan" mahdollisessa kutsussa. Kuusi kuukautta alkuperäisen koe-esiintymisensä jälkeen Gomez sai kutsun ja teki koekuvauksen Stephen Strange -näyttelijä Benedict Cumberbatchin kanssa. Hänet valittiin osaan kaksi päivää myöhemmin. 16-vuotias Gomez oli Doctor Strange in the Multiverse of Madnessin ilmestyessä oli yksi nuorimmista supersankaria näytellevistä näyttelijöistä Marvel Cinematic Universessa. Elokuva oli kaupallinen menestys ja tuotti maailmanlaajuisesti yli 955 miljoonaa dollaria. Kriitikkojen vastaanotto oli vaihteleva, mutta Gomezia kehuttiin roolistaan ja Empire kirjoitti, että hän "tuo vaikuttavaa lämpöä ja tunnetta". Elokuussa 2022 hän sai roolin Jessica Bielin rinnalla tulevassa tieteistrillerielokuvassa Ursa Major.
Aiheesta muualla

Dinh, Christine: Exclusive Interview: Xochitl Gomez on Embodying America Chavez and Journeying into the Marvel Cinematic Universe Marvel.com.  27.4.2022. Viitattu 6.5.2022. (englanniksi)
Walla Wallan piirikunta

Walla Wallan piirikunta (engl. Walla Walla County) on Yhdysvaltojen Washingtonin osavaltiossa sijaitseva piirikunta. Sen väkiluku oli 62 584 vuonna 2020. Piirikunnan hallintokeskus on Walla Wallan kaupunki. Piirikunta on perustettu vuonna 1854.
Väestö

Vuonna 2020 Walla Wallan piirikunnan 62 584 asukkaasta valkoisia oli 91,4 %, mustia 2,2 %, aasialaisia 1,7 % ja alkuperäisasukkaita 1,4 %. Vuonna 2019 19,5 % asukkaista puhui kotonaan jotain muuta kieltä kuin englantia ja 9,4 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Walla Wallan piirikunta Wikimedia Commonsissa
Öinen katukahvila

| Öinen katukahvila |
| --- | --- |

Nimi:  Öinen katukahvila
Tekijä:  Vincent van Gogh
Valmistuspaikka:  Arles
Valmistumisvuosi:  1888
Taiteenlaji:  Kaupunkikuva
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  80,7  cm
Leveys:  65,3  cm
Kokoelma:  Kröller-Müller Museum
Sijainti:  Kröller-Müller Museum
Koordinaatit:  43°40′39″N 4°37′38″E﻿ / ﻿43.6775°N 4.6272°E﻿ / 43.6775; 4.6272
Katukahvila Arlesissa – nykyisin Café van Gogh
Öinen katukahvila (Place du Forumilla, Arlesissa) (holl. Caféterras bij nacht) on Vincent van Goghin öljyvärimaalaus syyskuulta 1888. Teos on nykyisin Kröller-Müller-museossa Otterlossa. Arlesilainen kahvila, jota maalaus esittää, toimii yhä ja on nykyisin nimetty van Goghin mukaan.
Yleisurheilu kesäolympialaisissa 2020 – naisten korkeushyppy

Naisten korkeushyppy Tokion kesäolympialaisissa 2020 kilpaillaan 5.–7. elokuuta 2021. Korkeushyppy kilpaillaan Uudella kansallisella stadionilla.
Karsinnat

Korkeushyppyyn osallistuu 32 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 1,96 metriä. Jos 32 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021.
Karsinnat > Olympiaturnaukseen osallistuvat urheilijat

| Karsintatapa | Määrä | Maa | Urheilijat |
| --- | --- | --- | --- |
| Karsintaraja | 3 |  Ukraina | Iryna Heraštšenko Julija Levtšenko  Jaroslava Mahutših’ |
| Karsintaraja | 3 |  Yhdysvallat | Vashti Cunningham   Rachel McCoy   Tynita Butts-Townsend |
| Karsintaraja | 2 |  Australia | Nicola McDermott   Eleanor Patterson |
| Karsintaraja | 2 |  Saksa | Marie-Laurence Jungfleisch   Imke Onnen |
| Karsintaraja | 2 |  Venäläiset olympiaurheilijat | Marija Lasitskene  Anna Tšitšerova |
| Karsintaraja | 1 |  Belgia | Nafissatou Thiam |
| Karsintaraja | 1 |  Bulgaria | Mirela Demireva |
| Karsintaraja | 1 |  Iso-Britannia | Morgan Lake |
| Karsintaraja | 1 |  Italia | Elena Vallortigara |
| Karsintaraja | 1 |  Puola | Kamila Lićwinko |
| Karsintaraja | 1 |  Romania | Daniela Stanciu |
| Karsintaraja | 1 |  Ruotsi | Erika Kinsey |
| Karsintaraja | 1 |  Suomi | Ella Junnila |
| Karsintaraja | 1 |  Uzbekistan | Svetlana Radzivil |
| Karsintaraja | 1 |  Valko-Venäjä | Karyna Tarandat |
Ranking: Ei urheilijoita
| Yhteensä | 32 |  |  |
Lähde:
Aikataulu

Karsintakierrokset kilpaillaan 5. elokuuta. Loppukilpailu käydään 7. elokuuta. Palkintojenjakotilaisuus on 7. elokuuta.
Kilpailu > Karsinnat

| Merkintä | Selite |
| --- | --- |
Q: Rikkoi karsintarajan
q: Pääsi loppukilpailuun tulosvertailun perusteella

| Sija | Ryhmä | Nimi | Maa | Kierros> 1. | Kierros> 2. | Kierros> 3. | Tulos | Huom> .Huom. |
| --- | --- | --- | --- | --- | --- | --- | --- | --- |
1.: 
2.: 
3.: 
4.: 
5.: 
6.: 
7.: 
8.: 
9.: 
10.: 
11.: 
12.: 
13.: 
14.: 
15.: 
16.: 
17.: 
18.: 
19.: 
20.: 
21.: 
22.: 
23.: 
24.: 
25.: 
26.: 
27.: 
28.: 
29.: 
30.: 
31.: 
32.:
Kilpailu > Loppukilpailu

| Sija | Nimi | Maa | Kierros> 1. | Kierros> 2. | Kierros> 3. | Kierros> 4. | Kierros> 5. | Kierros> 6. | Tulos | Huom> .Huom. |
| --- | --- | --- | --- | --- | --- | --- | --- | --- | --- | --- |
1 Kultaa: 
2 Hopeaa: 
3 Pronssia: 
4.: 
5.: 
6.: 
7.: 
8.: 
| 9. |  |  |  |  |  | Karsiutui | Karsiutui | Karsiutui |  |  |
| 10. |  |  |  |  |  | Karsiutui | Karsiutui | Karsiutui |  |  |
| 11. |  |  |  |  |  | Karsiutui | Karsiutui | Karsiutui |  |  |
| 12. |  |  |  |  |  | Karsiutui | Karsiutui | Karsiutui |  |  |
Våganin kalliopiirrokset

| Våganin kalliopiirrokset |
| --- | --- |
 Våganin hirvi
Sijainti
 Våganin kalliopiirrokset
Koordinaatit:  67°17′50.265″N, 14°54′19.483″E
Valtio:  Norja
Historia
Tyyppi:  kalliopiirros
Infobox OKVirheellinen NIMI-arvo: 
Våganin kalliopiirrokset sijaitsevat Bodøssa Nordlandissa Norjassa. Kalliopiirroksista on selvästi näkyvissä enää yksi hirveä esittävä kuvio. Se ajoitetaan vuoteen 7500 eaa. eli Norjan jääkauden jälkeisen kivikauden alkupuolelle.
Tutkimus

Piirrokset löysi koululainen Inger Anne Berthelsen Skeietistä.
Ajoitus

Norjassa on nykyään suuri yksimielisyys siitä, että useimmat kalliopiirrokset tehtiin veden äärelle. Silloin olisi Våganin piirrokset tehty merenrantaan veden ollessa 52 metriä korkeammalla kuin nykyään. Meri on jääkauden jälkeisen maankohoamisen vuoksi laskenut saman verran. Kun maankohoamisen historia tunnetaan, voidaan esittää piirroksille ajoitus 8400 BP eli 7520−7480 eaa.. Ajoitusta tukee myös piirtotapa, jossa kallion pintaa hiotaan rikki. Se edelsi myöhempää tapaa, jossa pinta hakattiin rikki.
Piirrosalue > Piirroskentän sijainti

Piirrokset sijaitsevat silokalliolla, joka laskee länteen 25−30 asteen kulmassa. Piirroskenttä on luode-kaakko-suuntainen ja kooltaan 7,5x3 metriä. Vuorien rinteet laskevat alas etelään, jossa kulkee valtatie 80 Skjerstadvuonon rantaa pitkin. Kalliopiirros sijaitsee noin 200 metriä tieltä 52 metrin korkeudessa.
Piirrosalue > Kalliopiirrokset

Piirroskentässä on ollut vähintään kolme kuviota, jotka on piirretty kallion pintaan hiomalla sen pinta rikki. Huomattavin kuvio on hirvi, joka katsoo oikealle kaakkoon. Hirven ääriviivat ovat selvästi näkyvissä ja lajin tunnusmerkki pehmeänä roikkuva turpa on piirretty huolellisesti näkyviin. Sen mitat ovat 3,15×1,95 metriä. Hirvi on sarveton, mutta sen korvat on piirretty selvästi näkyviin. Muista kuvioista erottuu vain katkelmia eikä niitä ole enää voitu dokumentoida yksikäsitteisesti.
Piirroskenttään on ilmestynyt moderneja piirroksia, jotka ovat turistien tai paikallisten sinne piirtämiä.
Aiheesta muualla

Hauge, Arild: HELLERISTNINGSGUIDE - BILDER I BERG I NORDEN
Alison Parkerin ja Adam Wardin murha

Alison Parkerin ja Adam Wardin murha oli elokuussa 2015 Roanokessa Virginiassa tapahtunut verityö, joka herätti huomiota, koska se tapahtui paikallistelevisio WDBJ:n suorassa lähetyksessä.
Toimittaja Alison Parker oli 26. elokuuta 2015 kello 6.45 lähellä Smith Mountain Lakea haastattelemassa Vickie Gardneria, kun heitä ammuttiin suorassa lähetyksessä. Veriteon uhrit, 24-vuotias toimittaja Alison Parker ja 27-vuotias kuvaaja Adam Ward kuolivat tapahtumapaikalla. Haastateltava Vickie Gardner loukkaantui ammuskelussa.
Myöhemmin samana päivänä ampuja Vester Flanagan teki itsemurhan. Hänellä ei ollut henkilökohtaista kaunaa ammuttuja kohtaan, mutta hän oli kokenut saaneensa huonoa kohtelua ollessaan kyseisen TV-yhtiön palveluksessa.
Käännös suomeksi
Yleisurheilu kesäolympialaisissa 2020 – naisten kolmiloikka

Naisten kolmiloikka Tokion kesäolympialaisissa 2020 kilpaillaan 30. heinäkuuta – 1. elokuuta 2021. Kolmiloikka kilpaillaan Uudella kansallisella stadionilla.
Karsinnat

Kolmiloikkaan osallistuu 32 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 14,32 metriä. Jos 32 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021.
Karsinnat > Olympiaturnaukseen osallistuvat urheilijat

| Karsintatapa | Määrä | Maa | Urheilijat |
| --- | --- | --- | --- |
| Karsintaraja | 3 |  Yhdysvallat | Tori Franklin   Keturah Orji   Jasmine Moore |
| Karsintaraja | 2 |  Jamaika | Shanieka Ricketts   Kimberly Williams |
| Karsintaraja | 2 |  Kolumbia | Caterine Ibargüen   Yosiris Urrutia |
| Karsintaraja | 2 |  Kuuba | Liadagmis Povea   Davisleydi Velazco |
| Karsintaraja | 2 |  Portugali | Evelise Veiga   Patrícia Mamona |
| Karsintaraja | 2 |  Saksa | Kristin Gierisch   Neele Eckhardt |
| Karsintaraja | 2 |  Venäläiset olympiaurheilijat | Ekaterina Koneva   Darya Nidbaykina |
| Karsintaraja | 1 |  Dominica | Thea Lafond |
| Karsintaraja | 1 |  Espanja | Ana Peleteiro |
| Karsintaraja | 1 |  Ghana | Nadia Eke |
| Karsintaraja | 1 |  Kazakstan | Olga Rypakova |
| Karsintaraja | 1 |  Kreikka | Paraskevi Papachristou |
| Karsintaraja | 1 |  Liettua | Diana Zagainova |
| Karsintaraja | 1 |  Nigeria | Ruth Usoro |
| Karsintaraja | 1 |  Ranska | Yanis David |
| Karsintaraja | 1 |  Ukraina | Olha Saladuh’a |
| Karsintaraja | 1 |  Valko-Venäjä | Viyaleta Skvartsova |
| Karsintaraja | 1 |  Venezuela | Yulimar Rojas |
Ranking: Ei urheilijoita
| Yhteensä | 32 |  |  |
Lähde:
Aikataulu

Karsintakierrokset kilpaillaan 30. heinäkuuta. Loppukilpailu käydään 1. elokuuta. Palkintojenjakotilaisuus on 2. elokuuta.
Kilpailu > Karsinnat

| Merkintä | Selite |
| --- | --- |
Q: Rikkoi karsintarajan
q: Pääsi loppukilpailuun tulosvertailun perusteella

| Sija | Ryhmä | Nimi | Maa | Kierros> 1. | Kierros> 2. | Kierros> 3. | Tulos | Huom> .Huom. |
| --- | --- | --- | --- | --- | --- | --- | --- | --- |
1.: 
2.: 
3.: 
4.: 
5.: 
6.: 
7.: 
8.: 
9.: 
10.: 
11.: 
12.: 
13.: 
14.: 
15.: 
16.: 
17.: 
18.: 
19.: 
20.: 
21.: 
22.: 
23.: 
24.: 
25.: 
26.: 
27.: 
28.: 
29.: 
30.: 
31.: 
32.:
Kilpailu > Loppukilpailu

| Sija | Nimi | Maa | Kierros> 1. | Kierros> 2. | Kierros> 3. | Kierros> 4. | Kierros> 5. | Kierros> 6. | Tulos | Huom> .Huom. |
| --- | --- | --- | --- | --- | --- | --- | --- | --- | --- | --- |
1 Kultaa: 
2 Hopeaa: 
3 Pronssia: 
4.: 
5.: 
6.: 
7.: 
8.: 
| 9. |  |  |  |  |  | Karsiutui | Karsiutui | Karsiutui |  |  |
| 10. |  |  |  |  |  | Karsiutui | Karsiutui | Karsiutui |  |  |
| 11. |  |  |  |  |  | Karsiutui | Karsiutui | Karsiutui |  |  |
| 12. |  |  |  |  |  | Karsiutui | Karsiutui | Karsiutui |  |  |
William F. Raynolds

William F. Raynolds
William F. Raynolds (1820–1894) oli yhdysvaltalainen tutkimusmatkailija, insinööri ja Yhdysvaltain maavoimien upseeri, joka palveli Meksikon–Yhdysvaltain sodassa ja Yhdysvaltain sisällissodassa. Vuonna 1859 Raynolds retkikuntineen löysi Yellowstonejoen.
Aiheesta muualla

Kuvia tai muita tiedostoja aiheesta William F. Raynolds Wikimedia Commonsissa
Alice Sara Ott

Alice Sara Ott
Alice Sara Ott (s. 1988) on saksalais-japanilainen pianisti. Hänen isänsä on saksalainen ja äitinsä japanilainen. Hän ihastui pianoon 3-vuotiaana osallistuessaan vanhempiensa kanssa resitaaliin ja aloitti seuraavana vuonna soittotunnit. Ott pääsi 12-vuotiaana Karl-Heinz Kämmerlingin oppilaaksi Salzburgin Mozarteumiin. Vuonna 2002 hänestä tuli nuorin finalisti kansainvälisen Hamamatsu-pianokilpailun historian aikana, ja hänet nimettiin sen "lupaavimmaksi artistiksi". Hänen muihin kilpailumenestyksiinsä kuuluvat ensipalkinnot Köthenin Bach-kilpailussa (2003) ja kansainvälisessä Val Tidone -musiikkikilpailussa.
Ott turvasi suuren ja lojaalin seuraajakunnan olemassaolon Japanissa vuonna 2006 osallistumalla vuosikymmenen ajan kestäneeseen "100 kansainvälistä pianistia" -sarjaan sen loppuvaiheessa. Hän on kertonut pyrkivänsä jakamaan klassista musiikkia niin laajalle yleisölle kuin mahdollista, koska ei pidä sitä vain rikkaille, koulutetuille varattuna taidemuotona vaan katsoo kouluttautumisen kuuntelun kautta riittävän.
Ottin kansainvälinen ura kasvoi korkean profiilin debyyttien muodossa Euroopan maissa. Näihin kuuluu Maurice Ravelin pianokonserton (G-duuri) esitys Zürichin Tonhalle-orkesterin ja David Zinmanin kanssa vuonna 2006. Vuonna 2008 huomattavaksi menestykseksi osoittautui pääsy Baselissa Murray Perahian korvaaminen lyhyellä varoitusajalla resitaalissa. Kamarimusiikin merkeissä Ott pääsi debytoimaan Luzernin (2010) ja Verbierin festivaaleille (2012). Seuraavien vuosien kohokohtiin kuuluivat ensiesiintymiset Toronton ja Chicagon sinfoniaorkesterien sekä Los Angelesin filharmonikkojen kanssa, ensiresitaali Wigmore Hallissa ja yhteistyökiertue Ólafur Arnaldsin kanssa.
Ott solmi eksklusiivisen levytyssopimuksen Deutsche Grammophonin kanssa vuonna 2008. Seuraavana vuonna ilmestyi debyyttialbumi, jolla hän tulklitsi Franz Lisztin haastavat Transsendentaaliset etydit. Seuraava albumi koostui Frédéric Chopinin kaikista valsseista; levy ilmestyi tammikuussa 2010 säveltäjän kaksisataavuotissyntymäpäiväjuhlien kunniaksi. Ensimmäinen orkesterilevytys samalle levymerkille koostui Pjotr Tšaikovskin ja Lisztin konserttojen levytyksestä Thomas Hengelbrockin johtamien Münchenin filharmonikkojen kanssa. Tämä levy toi Ottille "vuoden nuoren artistin" tittelin Echo Klassik -palkintojenjaossa. Hänen muiden levytystensä joukossa on tulkintoja Ludwig van Beethovenin, Modest Mussorgskin, Franz Schubertin, Clara Schumannin, Igor Stravinskyn, Edvard Griegin, Claude Debussyn, Erik Satien ja Ravelin teoksista.
Helmikuussa 2019 Ott julkisti tiedon saamastaan MS-taudin diagnoosista. Hänen siskonsa on pianisti Mona Asuka Ott.
Aiheesta muualla

Viralliset sivut (englanniksi)
Alison Peek

| Mitalit> Maa:   Australia.Naisten maahockey. Olympialaiset  | Mitalit> Maa:   Australia.Naisten maahockey. Olympialaiset  | Mitalit> Maa:   Australia.Naisten maahockey. Olympialaiset  | Maa:   Australia> Naisten maahockey. |
| --- | --- | --- | --- |
|  Kultaa | Sydney 2000 | Maahockey |  |
| MM-kilpailut  | MM-kilpailut  | MM-kilpailut  |  |
|  Kultaa | Dublin 1994 | Maahockey |  |
|  Kultaa | Utrecht 1998 | Maahockey |  |
|  Hopeaa | Sydney 1990 | Maahockey |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Kuala Lumpur 1998 | Maahockey |  |
Alison Louise Peek (s. 12. lokakuuta 1969 Adelaide, Australia) on australialainen maahockeypelaaja. Hän voitti Australian maajoukkueen pelaajana olympiakultaa Sydneyssä 2000 ja kuului joukkueeseen myös Barcelonan olympialaisissa 1992, kun Australia sijoittui viidenneksi. Hän voitti maailmanmestaruuden Dublinissa 1994 ja Utrechtissa 1998.
Agony (videopeli)

| Agony |
| --- | --- |
Kehittäjä:  Art & Magic
Julkaisija:  SCE Studio Liverpool
Taiteilija:  Marc Albinet, Franck Sauer
Ohjelmoija:  Yves Grolet
Julkaistu:  1992
Lajityyppi:  shoot 'em up
Pelimuoto:  yksinpeli
Alusta:  Amiga
Jakelumuoto:  Levyke
Lisää peliartikkeleitaVideopelien teemasivulla
Infobox OK : 
Agony on Art & Magicin kehittämä ja Psygnosis-pelitalon julkaisema shoot 'em up. Peli on julkaistu vuonna 1992 Amigalle.
Kehitys

Belgialainen studio Art & Magic kehitti aiemmin Amigalle pelin Unreal, joka oli graafisesti edistyksellinen. Agony oli studion tekninen mestariteos. Studion tavoitteena oli ylittää toinen Psygnosiksen julkaisema peli Shadow of the Beast.
Pelin ohjelmoija Yves Grolet kehitti tekniikan kolmelle päällekkäiselle kerrokselle, joka oli uutta tuolloin. Pelin demoa esiteltiin Psygonisille vuonna 1991 ECTS-messuilla, jonka jälkeen he tekivät sopimuksen.
Peliin oli tekeillä taustatarinan kertova alkuanimaatio, johon graafikko Marc Albinet oli jo tehnyt työtä, kun se päätettiin jättää pois: animaatio olisi vaatinut ylimääräisen levykkeen, joka olisi nostanut kustannuksia. Taustatarina jäi lopulta lyhyeksi tekstiksi.
Pelin latausruuduissa käytetään Franck Sauerin töitä.
Pelissä käytetään Amigan apusuorittimen toimintoa, jolla väripalettia vaihdetaan joka toiseen kuvaan: liikkuvassa kuvassa efekti näyttää sulavammalta värien gradianttina, mutta joka taas ei näy hyvin emulaattoreilla tai kuvakaappauksissa.